Тәрбиелеу - білім беру процесінің циклограммасы
Білім беру ұйымы: «Жұлдызай» бөбекжайы» 
Топ:  «Балапан» ортаңғы тобы 
Балалардың жасы: 3-4 жас
Жоспардың құрылу кезеңі : 19-23 ақпан айы, 2023-2024 оқу жылы 
Тәрбиеші: Абакова Г.А..

	Күн тәртібінің үлгісі
	Дүйсенбі 
19.02.2024

	Сейсенбі	
20.02.2024 
	Сәрсенбі
21.02.2024

	Бейсенбі   22.02.2024
	Жұма
23.02.2024

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Ата-аналармен "Егер балаңыз төбелесе беретін болса" тақырыбында әңгімелесу, кеңестер беру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Гигиеналық дағдыларды сақтай отырып, балалардың сумен жұмыс істеу іскерліктерін жетілдіру (жеңдерін түріп, сулау және матаны сығу, қажет болса шаю және жуу).(еңбек дағдылары)
	"Еңбекке баулу"
Мақсат-міндеттер. Үстел үстіне ыдыс-аяқтарды, нан салатын ыдысты, шыны аяқтарды, шұңғыл табақты, майлық салатын ыдыстарды, тамақ ішу жабдықтарын: қасық, шанышқы, пышақты қойып шығу. (еңбек дағдылары)
	"Еңбекке баулу"
Мақсат-міндеттер. Өз орындарында оқулықтар мен ойыншықтарды өз бетімен, әдемі және ұқыпты етіп орналастыру, шкафтардағы тәртіпті сақтау. (еңбек дағдылары)
	"Еңбекке баулу"
Мақсат-міндеттер. Ойыншықтар мен көмекші құралдарды өз бетінше және эстетикалық түрде орналастыру, шкафтарда тәртіпті сақтау, шаң сүрту. (еңбек дағдылары)
	"Еңбекке баулу"
Мақсат-міндеттер. Төсек жапқыштарын өздігінен кигізуге және шешуге, ересектерге барлық мүмкін болатын көмектерді көрсету, көмектесуге деген ұмтылысты және басқалардың жұмысына құрметпен қарау. (еңбек дағдылары)

	
	"Кімге не керек?" дидактикалық ойыны, үстел үсті ойындары, саусақ жаттығулары.
	Құрылыс ойындары:
"Спорт алаңын құрастыру", "Қуыршаққа арналған спорт алаңы".
(құрастыру)

"Мен қандай спортпен шұғылданатынымды тауып көрші" дидактикалық ойыны.
Мақсат-міндеттер: спорт түрлері жайлы білімдерін толықтыру.
(сөйлеуді дамыту)
	Суреттер қарастыру.
Мақсат-міндеттер. "Спорт түрлері" тақырыбында суреттер қарастыру. Балабақшаның ішінде саяхат жасау. Суреттер бойынша әңгімелесу.
	"Денсаулық" және "спорт" туралы әңгімелесу.

"Дене мүшелерін ата" дидактикалық ойыны.
Мақсат-міндеттер: дене мүшелер жайлы білімдерін толықтыру.
(сөйлеуді дамыту)
	Үстел үсті ойындары: пазлдар.
"Спорт" және "денсаулық" туралы әңгімелесу.

	Таңертенгі жаттығу
	Жалпы дамыту жаттығулары (алақанға шақ текшелермен).
1. Бастапқы қалып: аяқ алшақ, дене тік, қол төменде.
1.1. Балалар қолдарын алға созып, алақандарын ашып, текшелерін көрсетіп "міне" деген сөзді айтады.
1.2. Бастапқы қалып. (жаттығу 4-5 рет қайталанады).
2. Бастапқы қалып: аяқ алшақ, дене тік, текше ұстаған қол көкірек тұсында.
2.1. Оңға бұрылып, қолдарын созып, текшелерін көрсетіп "міне" деген сөзді айтады.
2.2. Бастапқы қалып. (дәл осы жаттығу сол жаққа және 4 рет қайталанады).
3.Бастапқы қалып: аяқ алшақ, дене бос, қол төменде.
3.1. Жерге отырып, қолдарын алға созып "міне" деген сөзді айтады.
3.2. Бастапқы қалып. (жаттығу 3 рет қайталанады).
4. Бастапқы қалып: аяқ бірге, дене бос, текше ұстаған қол көкірек тұсында.
4.1. Бір орында тұрып секіру, екі қолды көкірек тұсында ұстап, алақандарын жұму.
4.2. Бастапқы қалып. (жаттығу 3 рет қайталанады).
(дене шынықтыру)

	Ұйымдастырылған іс-әрекетке
дайындық
	Таңғы сәлемдесу.
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; жақын тұрған балаларға көңіл аудартып, жылы шыраймен қабылдауға тәрбиелеу.
Қайырлы таң! Жаңа күн құтты болсын!
Мейірім мен жылулыққа орта толсын!
Жақсы бастап күнімізді қарсы алайық,
Көп жұмыс бітірейік, шаршамайық!

(сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	
	Дене шынықтыру
"Шынықсақ - шымыр боламыз".
Мақсат-міндеттер. Балаларда отырған күйінде екі аяқтың арасынан допты домалатып, орнынан тұрып қуып жету және екінші 3 м қашықтықта алға жылжи отырып, екі аяқпен секіру техникаларын дамыту; спорт және денсаулық туралы білімдерін толықтыра отырып, спортпен шұғылдануға ынталандыру.
	Қазақ тілі
«Данаға арналған дастархан». Азық-түліктер.
«Азық-түлік» тақырыбына қатысты сөздерді қазақ тілінде айтуды үйрету, екпіндерді дұрыс қолдану; ойын барысында сұрақтарға жауап бере отырып, қарапайым сөйлемдер құруды, жаңа сөздердің септік жалғауларын анық қайталап айтқызу.
	Музыка
"Күлкі - шаттық шуағы".
Мақсат-міндеттер. Балаларды күлкі туралы жаңа әнді тыңдап, оның сипатына ерекше мән беруге үйрету; әннің сөздік мағынасын түсіне білу қабілетін қалыптастыру; әнді дұрыс айтуға дағдыландыру; ырғақтық қимылдарды тез қабылдауын және әнді тыңдау кезінде зейіні мен есте сақтауын дамыту; музыкалық аспапта ойнай білуін әрі қарай жаттықтыру; музыкалық шығармашылығы пен сауаттылығын қалыптастыру. 

Дене шынықтыру
"Кенгуру секілді секіреміз".
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; балаларда бір орыннан ұзындыққа секіруге жаттықтыру.
	Дене шынықтыру
"Салауатты өмір".
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; отырған күйінде екі аяқтың арасынан допты домалатып, орнынан тұрып қуып жетуге үйрету.

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Қарғаны бақылау. (қоршаған ортамен танысу, сөйлеуді дамыту)
Мақсат-міндеттер: қарға жайлы білімдерін кеңейту; оның тіршілік ету ортасы, сыртқы түрі, қоректенуі, көбеюі туралы білімдерін тереңдету; құстарға деген ізгілік сезімдерін, оларға қамқорлық жасауға ұмтылуға тәрбиелеу.
Ересек адамдармен бірге орындалатын қарапайым еңбек тапсырмалары (учаскедегі жолдарды қар мен қоқыстардан тазарту). (еңбек дағдылары)
Мақсат-міндеттер: еңбексүйгіштікке, көпшілдікке тәрбиелеу, бірлесіп жұмыс істеуге үйрету.
Қимыл-қозғалыс ойындары: "Қарғалар". (дене шынықтыру)
Мақсат-міндеттер: екі аяғымен секіруді, әртүрлі бағытта жүгіруді, мәтінді анық және дұрыс айтуды үйрету.
Өзіндік еркін ойын әрекеттері, қозғалыстарды дамыту. (дене шынықтыру)
Мақсат-міндеттер: "жылан" секілді жүгіру іскерліктерін жетілдіру; қатарға қойылған заттарды айнала жүгіруге машықтандыру.
	Құстардың қардың бетіндегі іздерін бақылау. (қоршаған ортамен танысу, сөйлеуді дамыту)
Мақсат-міндеттер: қыстайтын құстар туралы білімдерін толықтыру, қай құстың ізі екенін ажырату іскерліктерін жетілдіру; байқағыштық пен зейінділікке тәрбиелеу.
Ересек адамдармен бірге орындалатын қарапайым еңбек тапсырмалары (қардан төбешік жасау). (еңбек дағдылары)
Мақсат-міндеттер: еңбекке деген сүйіспеншілік пен достық қарым-қатынасты тәрбиелеу.
Қимыл-қозғалыс ойындары: "Мысық пен тышқандар", "Доп" (2-3 ойнатылады). (дене шынықтыру)
Өзіндік еркін ойын әрекеттері, қозғалыстарды дамыту. (дене шынықтыру)
Мақсат-міндеттер: жүгіру техникаларын жетілдіру, жеңілдікті, жігерлі қимылдарды қалыптастыру.
	Ұлпақарларды бақылау. (қоршаған ортамен танысу, сөйлеуді дамыту)
Мақсат-міндеттер: ұлпақарлардың қасиеттері туралы білімдерін бекіту.
Ересек адамдармен орындалатын қарапайым еңбек тапсырмалары (жолдарды қардан тазарту). (еңбек дағдылары)
Мақсат-міндеттер: еңбекке деген позитивті қатынасты тәрбиелеу.
Қимыл-қозғалыс ойындары: "Боран", "Секірейік". (дене шынықтыру)
Мақсат-міндеттер: заттарды бұзып алмай, қар ғимараттары арасында бірінің артынан бірін жүгіруге үйрету, педагогтің белгісі бойынша жылдам әрекет ете білуге ​​үйрету.
Өзіндік еркін ойын әрекеттері: "Келесі кім?" (дене шынықтыру)
Мақсат-міндеттер: бір жерден және жүгіріп ұзындыққа секіруді үйрету.
	Қыстап жатқан құстарды бақылау. (қоршаған ортамен танысу, сөйлеуді дамыту)
Мақсаты: қыстайтын құстар туралы түсініктерін дамыту; оларға деген сүйіспеншілік пен қамқорлықты тәрбиелеу.
Ересек адамдармен орындалатын қарапайым еңбек тапсырмалары (ағаштардың айналасына қар күреу).
Мақсат-міндеттер: еңбек етуге, үлкендерге көмектесуге үйрету.
Қимыл-қозғалыс ойындары: "Мысықтар мен тышқандар", "Секірейік". (дене шынықтыру)
Мақсат-міндеттер: педагогтің белгісі бойынша тез қозғалуды үйрету; дыбыстарды айтуға жаттығу.
Өзіндік еркін ойын әрекеттері, қозғалыстарды дамыту. (дене шынықтыру)
Мақсат-міндеттер: жылдамдықпен жүгіру қабілетін бекіту; лақтырудың дәлдігі мен күшін дамыту.
	Балабақша алаңындағы өзгерістерді бақылау. (қоршаған ортамен танысу, сөйлеуді дамыту)
Мақсат-міндеттер: айналадағы өзгерістерді байқауға үйрету.
Ересек адамдармен бірге орындалатын қарапайым еңбек тапсырмалары (барлығы бірге ұйымдасып жолды қардан тазартуға үйрету).
Мақсат-міндеттер: бірлесіп жұмыс жасау қабілетін бекіту.
Қимыл-қозғалыс ойындары: "Үйсіз қоян".
Мақсат-міндеттер: педагогтің белгісі бойынша әрекеттерді тез орындауға үйрету.
Өзіндік еркін ойын әрекеттері, қозғалыстарды дамыту, жылдамдықпен жүгіру қабілетін бекіту; лақтырудың дәлдігі мен күшін дамыту.

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сөйлеуді дамытудан ойын-жаттығу
"Доп" тақпағын мәнерлеп оқу.
Мақсат-міндеттер. Балаларды доп туралы тақпақ мазмұнымен таныстыру, көркем сөз арқылы доптың қасиеттері жөнінде білімдерін толықтыру, затты сипаттау тәртібін бекіту.
(сөйлеуді дамыту, коммуникативтік әрекет)

«Ойыншық арба»
Мақсат-міндеттер. Ойыншықтармен ұқыпты ойнауға тәрбиелеу.ұқыптылыққа тәрбиелеу. Саусақтың ұсақ бұлшыкеттерінің қозғалысын жетілдіру. (мүсіндеу, шығармашылық әрекет)


	Сурет салудан ойын-жаттығу
"Текшелер".
Мақсат-міндеттер. Балаларды қағаз бетіндегі көлденең сызық бойына текше пішіндерін (кубиктерді), кезекпен тізіп салуда жаттықтыру; текшені салуда бір-бірінен сәл алшақ орналасқан тік сызықтардың үстіңгі және төмеңгі ұштарын көлденең түзу сызықпен қосуға үйрету. (сурет салу, шығармашылық әрекет)


"Соқыр теке" қимылды ойын.
Балалар дөңгелене тұрады. Топ ішінен бір баланың көзі байланады.Балалар: Бота, бұзау, қозы, лақ,
Қайда кеткен құлыншақ.Соқыр теке бақ-бақ,
Мені ізден тап-тап - деп өлеңмен айтады.
Содан кейін Соқыр теке (көзі байлаулы бала) балаларды қуалайды немесе
балалар оның жанына келіп түртіп қашады. Соқыр теке ұстап алғанбаланың көзі байланады да ол «соқыр теке» рөлін атқарады. Ойын осылай жалғаса береді. (дене шынықтыру, денсаулық әрекет)

	Жапсырудан ойын-жаттығу
"Жиналған ойыншықтар".
Мақсат-міндеттер. Балаларды геометриялық пішінді заттарды үлкенінен бастап кішкентайына дейін жинақтау тәртібіне, кезекпен жапсыруға үйрету; геометриялық пішіндердің қасиеттері, заттарды салыстыру амалдары жөнінде білімдерін бекіту. (жапсыру, шығармашылық әрекет)

«Музыкалық үй» Мақсаты-міндеттер: Музыканың түрлерін ажырату қабілетін арттыру. 
Үйдің суреті және терезелері ашпалы болуы керек. Терезені ашқанда музыканың түрлеріне байланысты би, ән,марш,күй суреттері бар. Балалар музыканы тыңдай отыра, түрін анықтап, арнайы терезені ашса. сол бала жеңімпаз атанады. Ойынның ұзақтылығы 5-7 минут. (музыка, шығармашылық әрекет)

	Математика негіздерінен ойын-жаттығу
"Спортшылар бәріміз"
Мақсат-міндеттер. Балалардың екі тең не тең емес заттар тобын ұзындығы немесе саны бойынша салыстыру іскерліктерін жетілдіру, салыстырудың нәтижесін айтқызып үйрету; заттарды оң (сол) қолымен алып, жолақтың сол жағынан бастап, оң жағына қарай салу тәсіліне жаттықтыру; көз өлшемін, зейінді, қолдың ұсақ моторикасын, жағымды эмоцияларды дамыту. (математика негіздері, танымдық әрекет)


Сюжетті-рөлдік ойыны: "Тазалықты сақтайық".
Мақсат-міндеттер: ойынға деген қызығушылықты дамыту; балалар арасындағы жағымды қатынастарды қалыптастыру; тазалыққа ұқыпты қарауды тәрбиелеу.
(қазақ тілі, қоршаған ортамен танысу)
	Көркем әдебиеттен ойын-жаттығу
"Кім күшті?"
Мақсат-міндеттер. Балаларды "Кім күшті?" өлеңімен таныстыра отырып, мазмұны бойынша мәтіндегі жолдарды мәнерлеп оқу; ұзақ шығарма мазмұнын зейін қойып, мұқият тыңдауға үйрету. (көркем әдебиет, коммуникативтік әрекет)


Қоршаған ортамен танысудан ойын-жаттығу
"Емдік өсімдіктер".
Мақсат-міндеттер. Емдік өсімдіктерге байланысты көркем сөздерді пайдалана отырып, балалардың сөздік қорын молайту; қарапайым тəжірибелік-зерттеу жүргізе білу дағдыларын қалыптастыру; ойлау қабілеті мен зейінін, дүниетанымы мен есте сақтауын және байқампаздығын дамыту. (қоршаған ортамен танысу, әлеуметтік әрекет)

«Ұзын және қысқа жолдар»
Мақсат-міндеттер: Балалардың ұзын және қысқа ұғымдарды қалыптастыру, оларды ажырата білуге үйрету. Танымдық әрекеттерін жетілдіру. (құрастыру, танымдық әрекет)


	 Балалармен жеке жұмыс 
	Саусақ жаттығуы. "Дәрумендер".
Сәбізді алып тазалаймыз (оң қолды жұдырыққа түйіп, сол қолдың алақанына ысқылайды).
Үккішпен үгіп майдалаймыз (екі қолды жұдырыққа түйіп кеудеге ұстап, жоғары-төмен қозғайды).
Қанттан сеуіп дәмдейміз (саусақтардың ұшымен қант себеді).
Міне дайын нәр тағам (екі қолын алдына жайып көрсетеді).
Дәруменге байыған (алақанымен іштерін сипалап, тойғандықтарын көрсетеді).
(сөйлеуді дамыту, дене шынықтыру)
( Жансерік,Асылым,)
	"Сөйлем құрастыру".
Мақсат-міндеттер: суреттер бойынша сөздер, сөйлемдер, шағын әңгіме құрастыруға балаларды машықтандыру; байланыстырып сөйлеу қабілетін дамыту. Балалардың сөздік қорын ойындар мен ойын жаттығулары арқылы кеңейту, сөздік қорды заттардың сапасы мен қасиеттерін білдіретін, заттарды жалпы денсаулық және ерекше белгілері бойынша жалпылаушы сөздермен байыту.
(сөйлеуді дамыту, қазақ тілі)
(Миіржан,Ақерке,)
	"Кел, санайық санамақ" саусақ жаттығуы.
Мақсат-міндеттер: балаларды қимылдарды мәтін жолдарының ырғағына сай орындауға дағдыландыру; ұсақ қол моторикасын, жағымды эмоцияларды дамыту.
Кел, санайық санамақ,
Саусақтарды даралап.
Бас бармағым алғашқы,
Балаң үйрек жалғасы.
Ортан терек атасы,
Шылдыр шүмек анасы.
Шынашағым балапан
Бәріне ортақ алақан.
(сөйлеуді дамыту)
(Аруна,Асылым,)
	Тақпақ айту
Біз осылай өсеміз
Суда жүзіп өсеміз,
Қырда жүріп өсеміз.
Күнде қызып өсеміз,
Құмда шыжып өсеміз.

Таулар көріп өсеміз,
Баулар егіп өсеміз.
Жеміс теріп өсеміз,
Жеңіскер боп өсеміз.
Талаптанып өсеміз,
Қанаттанып өсеміз,
Талаптанып, қанаттанып өсеміз!
М.Әлімбаев
(сөйлеуді дамыту, көркем әдебиет)
[bookmark: _GoBack](Еркеназ,Аруна,)
	Суреттер қарастыру.
"Дені саудың - жаны сау" тақырыбында сюжетті суреттер қарастыру. Сұрақтар қою. Сұрақтарға толық жауапты талап ету.
(Сурет салу, шығармашылық әрекет)
(Аруна,Ақерке, )

	Балалардың үйге қайтуы (ата-аналарға кеңес)
	"Жеке бас гигиенасының басты ережелері", "Достарымыздың арасында өзімізді қалай ұстау керекпіз?" тақырыптарында әңгіме жүргізу. (сөйлеуді дамыту, коммуникативтік әрекет)








